《次玉山分题韵四首 其四》
元代·郯韶

海上青山积翠岚，望中云气似湘潭。水光入夜楼阴直，月色当江树影涵。

只惜郑庄能好客，亦知王衍爱清谈。谁云酒债寻常有，我得诗名取次惭。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。